Euroopa Parlamendi ja nõukogu määruse (EL) nr 1308/2013 artikli 94 lõike 1 punktis d osutatud koonddokumendi ja veinisektoris kasutatava nimetuse tootespetsifikaadi avaldamist käsitleva viite avaldamine

(2020/C 124/10)

Käesoleva dokumendi avaldamine annab õiguse esitada vastuväiteid vastavalt Euroopa Parlamendi ja nõukogu määruse (EL) nr 1308/2013 (1) artiklile 98 kahe kuu jooksul alates käesoleva dokumendi avaldamise kuupäevast.

KOONDDOKUMENT

„Würzburger Stein-Berg“

PDO-DE-02403

Kohaldamise alguskuupäev: 6. detsember 2017

1. Registreeritav(ad) nimetus(ed)

Würzburger Stein-Berg

2. Liikmesriik

DE

3. Geograafilise tähise tüüp

KPN – kaitstud päritolunimetus

4. Viinamarjasaaduste kategooriad

1. Vein

5. Veini(de) kirjeldus

Kvaliteetvein

Viinamarjasortidest 'Silvaner', 'Riesling' ja 'Weisser Burgunder' valmistatud valge vein

Omadused: elegantsiga ühendatud rikkalik ja täidlane maitse

— mahendatud, terviklik harmooniline happestruktuur

— täiuslikult terviklik alkohol

— karplubjakivimullast tingitud iseloomulik mineraalsus

— viinamarjasordile iseloomulikud peened puuviljased omadused

— kvaliteetvein „Würzburger Stein-Berg“ on kuiv valge vein

— eriti suitsuse ränikivinüansi ja peene puuviljasusega veinid

— värvus varieerub kollasest kuldkollaseni

— naturaalse alkoholi sisaldus: vähemalt 12,2 mahuprotsenti – 90 °Oe, üldalkoholisisaldus pärast rikastamist: kuni 15 mahuprotsenti. Üldised analüütilised omadused Maksimaalne üldalkoholisisaldus (mahuprotsentides) 15 Minimaalne tegelik alkoholisisaldus (mahuprotsentides) 11 Minimaalne üldhappesus 5 grammi liitri kohta, väljendatud viinhappena Maksimaalne lenduvate hapete sisaldus (milliekvivalentides liitri kohta) 18 Maksimaalne vääveldioksiidi üldsisaldus (milligrammides liitri kohta) 150

Kvaliteediklassi „Auslese“ kuuluvad veinid

Viinamarjasortidest 'Silvaner', 'Riesling' ja 'Weisser Burgunder' valmistatud valge vein

Omadused: elegantsiga ühendatud rikkalik ja täidlane maitse

— mahendatud, terviklik harmooniline happestruktuur

— täiuslikult terviklik alkohol

— karplubjakivimullast tingitud iseloomulik mineraalsus

— viinamarjasordile iseloomulikud peened puuviljased omadused

— eriti suitsuse ränikivinüansi ja peene puuviljasusega veinid

— värvus varieerub kollasest kuldkollaseni

— kvaliteediklassi „Auslese“ kuni „Trockenbeerenauslese“ ja „Eiswein“ kuuluvaid veine eristatakse märkimisväärse jääksuhkrusisalduse (vähemalt 45 g/l) tõttu, Noblesse’i kompleksveinid

— naturaalse alkoholi sisaldus: vähemalt 13,8 mahuprotsenti – 100 °Oe.

Kui analüütilisi omaduste kohta ei ole numbreid esitatud, kohaldatakse Saksamaa veiniseaduse sätteid.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) 7 Minimaalne üldhappesus 6 grammi liitri kohta, väljendatud viinhappena Maksimaalne lenduvate hapete sisaldus (milliekvivalentides liitri kohta) 18 Maksimaalne vääveldioksiidi üldsisaldus (milligrammides liitri kohta) 350

Kvaliteediklassi „Beerenauslese“ kuuluvad veinid

Viinamarjasortidest 'Silvaner', 'Riesling' ja 'Weisser Burgunder' valmistatud valge vein

Omadused: elegantsiga ühendatud rikkalik ja täidlane maitse

— mahendatud, terviklik harmooniline happestruktuur

— täiuslikult terviklik alkohol

— karplubjakivimullast tingitud iseloomulik mineraalsus

— viinamarjasordile iseloomulikud peened puuviljased omadused

— eriti suitsuse ränikivinüansi ja peene puuviljasusega veinid

— värvus varieerub kollasest kuldkollaseni

— kvaliteediklassi „Auslese“ kuni „Trockenbeerenauslese“ ja „Eiswein“ kuuluvaid veine eristatakse märkimisväärse jääksuhkrusisalduse (vähemalt 45 g/l) tõttu, Noblesse’i kompleksveinid

— naturaalse alkoholi sisaldus: vähemalt 17,7 mahuprotsenti – 125 °Oe.

Kui analüütilisi omaduste kohta ei ole numbreid esitatud, kohaldatakse Saksamaa veiniseaduse sätteid.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) 5,5 Minimaalne üldhappesus 6 grammi liitri kohta, väljendatud viinhappena Maksimaalne lenduvate hapete sisaldus (milliekvivalentides liitri kohta) 30 Maksimaalne vääveldioksiidi üldsisaldus (milligrammides liitri kohta) 400

Kvaliteediklassi „Trockenbeerenauslese“ kuuluvad veinid

Viinamarjasortidest 'Silvaner', 'Riesling' ja 'Weisser Burgunder' valmistatud valge vein

Omadused: elegantsiga ühendatud rikkalik ja täidlane maitse

— mahendatud, terviklik harmooniline happestruktuur

— täiuslikult terviklik alkohol

— karplubjakivimullast tingitud iseloomulik mineraalsus

— viinamarjasordile iseloomulikud peened puuviljased omadused

— eriti suitsuse ränikivinüansi ja peene puuviljasusega veinid

— värvus varieerub kollasest kuldkollaseni

— kvaliteediklassi „Auslese“ kuni „Trockenbeerenauslese“ ja „Eiswein“ kuuluvaid veine eristatakse märkimisväärse jääksuhkrusisalduse (vähemalt 45 g/l) tõttu, Noblesse’i kompleksveinid

— naturaalse alkoholi sisaldus: vähemalt 21,5 mahuprotsenti – 150 °Oe.

Kui analüütilisi omaduste kohta ei ole numbreid esitatud, kohaldatakse Saksamaa veiniseaduse sätteid.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) 5,5 Minimaalne üldhappesus 6 grammi liitri kohta, väljendatud viinhappena Maksimaalne lenduvate hapete sisaldus (milliekvivalentides liitri kohta) 35 Maksimaalne vääveldioksiidi üldsisaldus (milligrammides liitri kohta) 400

Kvaliteediklassi „Eiswein“ kuuluvad veinid

Viinamarjasortidest 'Silvaner', 'Riesling' ja 'Weisser Burgunder' valmistatud valge vein

Omadused: elegantsiga ühendatud rikkalik ja täidlane maitse

— mahendatud, terviklik harmooniline happestruktuur

— täiuslikult terviklik alkohol

— karplubjakivimullast tingitud iseloomulik mineraalsus

— viinamarjasordile iseloomulikud peened puuviljased omadused

— eriti suitsuse ränikivinüansi ja peene puuviljasusega veinid

— värvus varieerub kollasest kuldkollaseni

— kvaliteediklassi „Auslese“ kuni „Trockenbeerenauslese“ ja „Eiswein“ kuuluvaid veine eristatakse märkimisväärse jääksuhkrusisalduse (vähemalt 45 g/l) tõttu, Noblesse’i kompleksveinid

— naturaalse alkoholi sisaldus: vähemalt 17,7 mahuprotsenti – 125 °Oe.

Kui analüütilisi omaduste kohta ei ole numbreid esitatud, kohaldatakse Saksamaa veiniseaduse sätteid.

Üldised analüütilised omadused Maksimaalne üldalkoholisisaldus (mahuprotsentides) Minimaalne tegelik alkoholisisaldus (mahuprotsentides) 5,5 Minimaalne üldhappesus 6 grammi liitri kohta, väljendatud viinhappena Maksimaalne lenduvate hapete sisaldus (milliekvivalentides liitri kohta) 30 Maksimaalne vääveldioksiidi üldsisaldus (milligrammides liitri kohta) 400

6. Veinivalmistustavad

a. Peamised veinivalmistustavad

Kvaliteediklassi kuuluvate veinide jääksuhkrusisaldus on vähemalt 45 g/l.

Muus osas kehtivad kaitstud päritolunimetusega „Würzburger Stein-Berg“ tähistatud veini tootmisel määrustes (EL) nr 1308/2013 ja (EÜ) nr 606/2009 ning riigisisestes õigusaktides sätestatud lubatud veinivalmistustavad.

b. Maksimaalne saagikus

50 hektoliitrit hektari kohta

7. Määratletud geograafiline piirkond

Kõik allpool esitatud numbrid puudutavad eranditult Baieri liidumaa Würzburgi linnaosa registreeritud maatükkide numbreid.

Kaitstud päritolunimetusega „Würzburger Stein-Berg“ on hõlmatud ainult Würzburgi Steini viinamarjaistanduse istandusregistrisse kantud alad. Järgmistes punktides kirjeldatakse nimetusega „Würzburger Stein-Berg“ (KPN) hõlmatud alade lõplikku piiritlemist.

Alates maatüki nr 7469 edelanurgast piki ida suunas kulgevat joont nr 7468/1, piki maatüki nr 5857 idapiiri põhja suunas kuni jooneni nr 5853/3, seejärel ida suunas kuni maatüki nr 5695 idapoolse lõpuni.

Maatükist nr 5695 põhja poole lääne suunas kuni maatüki nr 5689 idapoolse piirini. Sealt põhja suunas piki maatükkide nr 5689, 5687 ja 5681 idapoolseid piire.

Maatüki nr 5681 põhjapoolsest piirist läänejooni nr 5679–5725/1 pidi põhja poole, seejärel piki jooni nr 5727/0 ja 5775/3 kuni maatüki nr 5775/0 idapoolse piirini, seejärel lõuna suunas kuni jooneni nr 5783/0, seejärel lääne suunas kuni maatüki nr 5782/0 idapoolse piirini, seejärel põhja suunas maatükini nr 5782/2. Alates maatükist nr 5782/2 edasi 42 meetrit lääne suunas kuni viinamarjaistanduse lõpuni. Sealt sirgjoont pidi lõuna suunas kuni jooneni nr 5783. Piki jooni nr 5783, 5553 ja 5822 kuni maatükini nr 5830. Piki joont nr 5834 lääne suunas kuni maatüki nr 7996 põhjapoolse piirini. Piki maatükkide nr 7996, 7996/2 ja 5850 põhjapoolset piiri kuni maatükini nr 5852. Joont nr 5852 pidi lõuna suunas kuni jooneni nr 7468/1. Lääne suunas kuni maatüki nr 7469 läänepoolse lõpuni. Maatüki nr 7469 läänepiirist joont nr 7468/1 pidi lõuna poole.

Sellisena on nimetusega „Würzburger Stein-Berg“ (KPN) hõlmatud, maalapinumbrite abil piiritletud ala osa Würzburgi Steini viinamarjaistandusest, mis asub Baieri liidumaal Würzburgi piirkonnas nimetusega Franken (KPN) hõlmatud territooriumil. See KPN-iga piiritletud piirkond on eristatav tänu oma järsule asendile, jõe kui soojusmahuti lähedusele ja valdavalt karplubjakivi keskmises kujunemisjärgus tekkinud aluspõhjakivimile, mis kõik tähendab seda, et KPN-iga hõlmatud piirkonna head omadused erinevad oluliselt Würzburgi Steini viinamarjaistanduse naabruses asuvate maatükkide väärtusest.

8. Peamised veiniviinamarjasordid

Weisser Riesling – 'Riesling', 'Riesling renano', 'Rheinriesling', 'Klingelberger'

Weisser Burgunder – 'Pinot Blanc', 'Pinot Bianco', 'Weissburgunder'

Grüner Silvaner – 'Silvaner', 'Sylvaner'

9. Seos(t)e kirjeldus

Toote „Würzburger Stein-Berg“ tootmisega on seotud Würzburgi Steini viinamarjaistanduse parimad maatükid. Karplubjakivist alusega väga järsu nõlvaga asend on päikeseküllane. Maini jõe kohal kõrguv lõunasuunaline, merekarbi-kujuline asukoht toimib soojusmahutina.

Toote „Würzburger Stein-Berg“ tootmispiirkonna topograafiale on iseloomulik klassikaline laug- ja põrkeveergudega oruformatsioon, mis tekkis ligikaudu kaks miljonit aastat tagasi, kui Maini vanajõgi [Urmain] hakkas oma suunda muutes Doonau asemel Reini jõkke voolama. Maini jõe ainulaadsest pinnamoest tingituna on põrkeveerul kujunenud suurepärane viinamarjade kasvukoht. Tänu järsule kallakule ja nõgusale edelasuunalisele asendile on toote „Würzburger Stein-Berg“ tootmispiirkond üks kvaliteetsemaid kogu Saksamaal. Toote „Würzburger Stein-Berg“ tootmispiirkonna asukoht jõe ja Würzburgi linna mikrokliima vahetus läheduses tingib toote „Würzburger Stein-Berg“ valmistamise paiga erilise mikrokliima, millel on oluline mõju veinide kvaliteedile.

Muld koosneb murenemise tagajärjel tekkinud ja huumuserikastest jäätmetest, mis asuvad liivsavi- ja savikihtide vahel. Suure vee- ja soojusneeldumisvõimega mullad. Kõrgus 190–285 m üle merepinna. Kalle 45–65 %. Ulatuslik avatus päikesevalgusele. Maini jõgi toimib soojusmahutina ja peegeldab kerget energiat. Würzburgi linna termiline mõju parandab mikrokliimat.

Würzburgi Steini viinamarjaistanduse naabruses asuvatest aladest eristab kirjeldatud geograafilist piirkonda karplubjakivipinnase mullakihi keskmine tüsedus, istanduse asend järsul nõlval ja sellega seotud kuivus. Steini viinamarjaistandus hõlmab mäeseljandiku järsku lõunasuunalist nõlva, mis ei puutu kokku kõrgemalt platoolt tuleva külma õhuga ja erineb seega ümbritseva piirkonna muudest viinamarjaistandustest. Karplubjakivi poorid on väikese mahuga, mistõttu on need suure säilitustiheduse ja erikaaluga ja seega ulatusliku soojussäilivusvõimega. Istanduse lõunasuunaline kallak võimaldab suurimat võimalikku avatust soojusele. Kaitstud piirkonna keskkonnategurite (aluskivim, mulla tüüp, mikrokliima, nõlva kalle ja suund, päikesevalgus, kaitse külma õhu eest ja jõe lähedus) koosmõju tähendab, et veinid on maitstes vürtsikamad, komplekssemad ja soolasemad, kui seda on naabermaalappidel kasvanud viinamarjadest toodetud veinid. Istanduse asukoha külg, selle kallak, aluskivim ja mullatüüp ning Maini jõe koostoime mõju veinidele on ainulaadne. Selles istanduses kasvavad viinamarjad imavad toitainevaesest ja kivisemast karplubjakivipinnasest rohkem mineraale kui väljaspool kaitseala asuvates viinamarjaistandustes kasvavad viinamarjad. Veini omadused kujunevadki tänu neile mineraalidele. Sooja mikrokliimaga kaasneva pika kasvuperioodi jooksul on viinamarjadel rohkem aega mineraalainete imamiseks ja viinamarjadest saadavatel veinidel lõhnade kujunemiseks. Maatükkidel on kalde ja suuna tõttu eriti suur avatus soojusele, tänu millele täituvad viinamarjad ja neist saadavad veinid külluslike lõhnade ja arvukate koostisosadega. Kõnealuses piirkonnas kasvatatud viinamarjadest valmistatud veinid on ränikivile iseloomuliku lõhna ja maiguga küpsed, harmoonilised, ümarad ja tumedad.

Kaitstud piirkonna mäeseljandik kaitseb seda ala külma õhu eest, mis muidu lühendaks viinapuude kasvuaega ja piiraks viinamarjade valmimisaega. Ajalooliselt võttes oli kogu sajandeid kestnud iidse viljeluse ajal viinamarjaistanduse registreeritud osa seepärast Würzburgi Steini viinamarjaistanduse algupärane osa, millest tuleneb ka nimetus „Würzburger Stein-Berg“.

Piirates saagikust maksimaalselt 5 000 liitrini hektari kohta aastas ja tootmist kolme viinamarjasordiga ('Silvaner', 'Riesling' ja 'Weißer Burgunder'), tagavad tootjad kaitstud piirkonnast pärit veinide püsivalt hea kvaliteedi ja selgelt määratletud viinamarjasordi profiili. Neis kolmes sordis on veinipiirkonna omadused õige paremini esindatud. Ümbritseva piirkonna viinamarjaistandustest pärit veinide puhul on lubatud rohkem kui 70 viinamarjasorti ning suurem saagikus 10 800 liitrit hektari kohta aastas.

Frangimaa kirjanduses on sajandite jooksul kirjeldatud ja kontrollitud kaitstud piirkonnast pärit veinide eripära.

Veinide maitse on kujunenud tänu viinamarjakasvatajate sajandite vältel kogutud kogemustele piirkonna ja kaitstud piirkonnast pärit veinide kohta. Traditsioonide ja kestlikkuse alusel on kvaliteetveinide valmistamismeetodeid määratletud juba sadu aastaid. Lugematu arv auhindu ja autasusid riiklikul ja rahvusvahelisel tasandil annavad tunnistust veinide heast kvaliteedist.

Seega esineb piirkonnas veini mõjutavate järgmiste tegurite eriomane kombinatsioon: Kesk-Triiase perioodil kujunenud karplubjakivi geoloogilised omadused ja sellest tulenevad mullad; eriline ja ainulaadne topograafia (avatus, kalle, jõe ja linna lähedus) ning sellest tingitud mikrokliima ning sajandeid kestnud kestlik viljelemine järskudel nõlvadel; vanadest, optimaalselt säilitatud ja piiratud saagikusega viinamarjaistandustest pärit traditsiooniliste sortide ('Riesling', 'Silvaner' ja 'Weißer Burgunder') kasutamine.

10. Olulised lisatingimused

Õigusraamistik:

liikmesriigi õigusaktid

Lisatingimuse liik:

määratletud geograafilises piirkonnas tootmisega seonduv erand

Tingimuse kirjeldus:

Piirates saagikust maksimaalselt 5 000 liitrini hektari kohta aastas ja tootmist kolme viinamarjasordiga ('Silvaner', 'Riesling' ja 'Weißer Burgunder'), tagavad tootjad kaitstud piirkonnast pärit veinide püsivalt kõrge kvaliteedi ja selgelt määratletud viinamarjasordi profiili, mis annab veinile piirkondlikult iseloomuliku maitse.

Veinide puhul võib kaitstud päritolunimetust kasutada üksnes juhul, kui töödeldud viinamarjad on pärit viinamarjadest, mis on istutatud kaitstud alale vähemalt kaheksa aasta eest.

Võrreldes erinevates kasvutingimustes kasvanud taimedega on tänu vähemalt kaheksa aasta vanuste viinapuude juurte paremale läbistamisvõimele tagatud sellistest viinapuudest korjatud viinamarjadest toodetud veini parem ja stabiilsem kvaliteet. Väljaspool kaitseala asuvatelt naabermaatükkidelt pärit viinamarjadest saadud veinide puhul ei ole viinapuude vanuse alampiiri kehtestatud. Sama kehtib kogu viinamarjakasvatuspiirkonna kohta.

Link tootespetsifikaadile

www.ble.de/eu-qualitaetskennzeichen-wein

(1) ELT L 347, 20.12.2013, lk 671.